CELEX: 51995PC0128
Language: da
Date: 1995-04-05
Title: Forslag til RÅDETS FORORDNING (EF) af om ændring af forordning (EF) nr. 3359/93 om ændring af antidumpingforanstaltningerne vedrørende importen af ferrosilicium med oprindelse i Rusland, Kasakhstan, Ukraine, Island, Norge, Sverige, Venezuela og Brasilien

KOMMISSIONEN FOR DE EUROPÆISKE FÆLLESSKABER
 ir    it
                                               Bruxelles, den 5.04.1995
                                               KOM(95) 128 endelig udg.
                                   Forslag til
                        RÅDETS FORORDNING (EF^
                                       af
    om ændring af forordning (EF) nr. 3359/93 om ændring af antidumping-
   foranstaltningerne vedrørende importen af ferrosilicium med oprindelse i
Rusland, Kasakhstan, Ukraine, Island, Norge, Sverige, Venezuela og Brasilien
                          (forelagt af Kommissionen)
 ---pagebreak---                                      Begrundelse
1.  Rådet indførte ved forordning (EF) nr. 3359/93, offentliggjort i EFT nr. L 302 af
    9.12.1993, en ændret antidumpingtold på 25% på importen af ferrosilicium med
    oprindelse i Brasilien, bortset fra importen fra fem specielt angivne eksportører,
    for hvilke der gjaldt en lavere told.
2.  I forordningen noterede Rådet, at Kommissionen som altid ville være rede til at
    gennemføre en ny undersøgelse for de selskaber, der ikke eksporterede den
    pågældende vare i undersøgelsesperioden, som ikke er forretningsmæssigt
    forbundet med selskaber med eksport i den pågældende periode, og som nu har til
    hensigt at påbegynde en eksport til Fællesskabet (såkaldte nytilkomne).
3.  Kommissionen modtog i marts 1994 en anmodning om fornyet undersøgelse af
    disse foranstaltninger fra et brasiliansk selskab, Libra Ligas do Brazil, der påstod,
    at det opfyldte de pågældende kriterier.
4.  Kommissionen indledte i juni 1994 i henhold til artikel 14 i forordning (EØF) nr.
    2423/88 en fornyet undersøgelse af en del af Rådets forordning (EF) nr. 3359/93
    (EFT nr. C 165 af 17.6.1994).
5.  Senere påstod et andet brasiliansk selskab, Nova Era Silicon S.A., at det også var
    et nytilkommet selskab, og anmodede om at blive omfattet af den fornyede
    undersøgelse, hvilket blev imødekommet.
6.  Dumpingundersøgelsen omfattede perioden 1. juli 1993 - 30. juni 1994.
7.  De normale værdier blev fastsat på grundlag af beregninger, da begge selskabers
    salg på hjemmemarkedet ikke gav dækning for alle omkostninger.
8.  Ingen af selskaberne havde eksporteret til EF. Der kunne derfor ikke fastsættes
    dumpingmargener. Der kunne imidlertid fastsættes et eksportprisniveau på
    grundlag af hvert selskabs normale værdi, på hvilket der ikke ville forekomme
    dumping.
9.  Kommissionen foreslår derfor, at der indføres en (variabel) mindstepris for hvert
    selskab baseret på den normale værdi.
10. Forordning (EF) nr. 3359/93 bør ændres i overensstemmelse hermed.
                                      2-
 ---pagebreak---                                         Forslag til
                             Rådets forordning (EF) nr
                                             af
      om ændring af forordning (EF) nr. 3359/93 om ændring af antidumping-
      foranstaltningerne vedrørende importen af ferrosilicium med oprindelse i
   Rusland, Kasakhstan, Ukraine, Island, Norge, Sverige, Venezuela og Brasilien
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2423/88 af 11. juli 1988 om beskyttelse
mod dumpingimport eller subsidieret import fra lande, der ikke er medlemmer af Det
Europæiske Økonomiske Fællesskab!, senest ændret ved forordning (EF) nr. 522/942,
særlig artikel 14,
under henvisning til forslag forelagt af Kommissionen efter konsultationer i det
rådgivende udvalg, og
ud fra følgende betragtninger:
1 EFT nr. L 209 af 2.8.1988, s. 1.
2 EFT nr. L 66 af 10.3.1994, s. 10.
                                            3>
 ---pagebreak--- A.    TIDLIGERE PROCEDURE
(1)   Rådet indførte ved forordning (EF) nr. 3359/933 en antidumpingtold på 25% på
      importen af ferrosilicium henhørende under KN-kode 7202 21 10, 7202 21 90 og
      ex 7202 29 00 med oprindelse i Brasilien, bortset fra importen fra fem specielt
      angivne eksportører, for hvilke der blev fastsat en lavere toldsats.
(2)   I den pågældende forordning noterede Rådet, at Kommissionen som altid ville
      være rede til at gennemføre en ny undersøgelse med hensyn til de selskaber, der
      ikke eksporterede den pågældende vare i undersøgelsesperioden, som ikke er
      forbundet med selskaber med eksport i den pågældende periode, og som har til
      hensigt at påbegynde en eksport til Fællesskabet (såkaldte nytilkomne).
B.    ANMODNING OM FORNYET UNDERSØGELSE
(3)   Kommissionen modtog en anmodning om en fornyet undersøgelse af de gældende
      foranstaltninger fra et brasiliansk selskab, Libra Ligas do Brazil, som påstod, at
      det opfyldte de i betragtning 2 nævnte kriterier.
(4)   Selskabet fremlagde på anmodning beviser for sin påstand, hvilke blev anset for
      at være tilstrækkelige til at begrunde iværksættelsen af en ny undersøgelse i
      henhold til artikel 7 og 14 i forordning (EØF) nr. 2423/88 (i det følgende benævnt
       "grundforordningen).
      Kommissionen offentliggjorde efter konsultationer i det rådgivende udvalg den
       17. juni 19944 en meddelelse om indledning af en fornyet undersøgelse af
       forordning (EF) nr. 3359/93 med hensyn til det pågældende selskab og iværksatte
       en undersøgelse.
3 EFT nr. L 302 af 9.12.1993, s. 1.
4 EFT nr. C 165 af 17.6.1994, s. 13
 ---pagebreak--- (5) Senere gav et andet brasiliansk selskab, Nova Era Silicon S.A., sig til kende for
    Kommissionen og anmodede om at blive omfattet af undersøgelsen i
    overensstemmelse med ovennævnte meddelelse om indledning af en ny
    undersøgelse. Da selskabet var i stand til at fremlægge beviser for, at det ikke
    havde eksporteret den pågældende vare til Fællesskabet i undersøgelsesperioden,
    men at det havde til hensigt at gøre dette og ikke var forbundet eller associeret
    med nogle af de selskaber, for hvilke der var indført antidumpingtold, besluttede
    Kommissionen at inddrage det i undersøgelsen.
(6) Den undersøgte vare er samme vare som i forordning (EF) nr. 3359/93.
(7) Undersøgelsesperioden omfattede perioden 1. juli 1993 til 30. juni 1994,
C.  RESULTATER AF UNDERSØGELSEN
l.  Kvalifikation som nytilkomne
(8) Undersøgelsen bekræftede, at de to selskaber, Libra Ligas do Brazil og Nova Era
    Silicon S.A., aldrig havde eksporteret ferrosilicium til Fællesskabet.
    Kommissionen fik godtgjort, at selskaberne agtede at gøre det i den nærmeste
    fremtid, da det blev påvist, at potentielle kunder var blevet kontaktet.
    Desuden blev det konstateret, at de to selskaber ikke havde nogen, hverken
    direkte eller indirekte, forbindelse med de eksportører, der er omfattet af den
    tidligere procedure, og for hvilke der var blevet konstateret dumpingmargener.
    Det bekræftes derfor, at de to selskaber bør betragtes som "nytilkomne", og at en
    fornyet undersøgelse af en del af forordning (EF) nr. 3359/93 er berettiget for så
    vidt angår disse to selskaber.
                                             %
 ---pagebreak--- 2.   Dumping
(9)  Da de pågældende selskaber ikke solgte ferrosicilium på hjemmemarkedet i
     undersøgelsesperioden til priser, som gav dækning for alle omkostninger, blev
     den normale værdi for hvert selskab fastlagt på grundlag af den beregnede værdi
     af den pågældende vare i overensstemmelse med artikel 2, stk. 3, litra b), i
     grundforordningen. Den beregnede værdi blev fastlagt på grundlag af alle
     omkostninger, både faste og variable, i oprindelseslandet, til råmaterialer og
     fremstilling, plus et rimeligt beløb for salgs-, administrations- og andre
     generalomkostninger samt en rimelig fortjeneste. Salgs-, general- og
     administrationsomkostningerne blev beregnet under henvisning til de
     omkostninger, der påløb ved salg af ferrosilicium på det brasilianske
     hjemmemarked. Det blev anset for rimeligt at anvende en gennemsnitlig
     fortjeneste på 6% på de nødvendige produktionsomkostninger til langfristet
     investering. Samme sats anvendtes i den tidligere undersøgelse med hensyn til de
     andre brasilianske producenter og kan stadig anses for at være den fortjeneste,
     som brasilianske selskaber normalt kan opnå på deres hjemmemarked.
(10) Da det blev fastlagt, at de to selskaber ikke havde eksporteret ferrosilicium til
     Fællesskabet i undersøgelsesperioden, var det ikke muligt at fastslå, hvorvidt der
     fandt dumping sted, da der manglede en eksportpris.
(11) Den normale værdi, der blev fastlagt for hvert selskab, giver imidlertid afgørende
     orientering om det eksportprisniveau, der kræves for at undgå dumping i
     fremtiden.
                                         G
 ---pagebreak--- D.   ÆNDRING AF FORANSTALTNINGER
(12) Da niveauet for den skade, der er påført erhvervsgrenen i Fællesskabet, er højere
     end dumpingmargenen, bør foranstaltningerne baseres på dumpingmargenen.
(13) Under disse omstændigheder bør de nødvendige foranstaltninger for de to
     selskaber fastsættes i form af en variabel told, der er lig med forskellen mellem
     eksportprisen for en ton ferrosilicium, netto, frit Fællesskabets grænse, ufortoldet
     og en mindstepris cif Fællesskabets grænse i de tilfælde, hvor eksportprisen er
     lavere end denne mindstepris. Mindsteprisen bør fastsættes på grundlag af den
     normale værdi, hvortil føjes omkostninger til indenlandsk fragt, søfragt,
     forsikring og provision.
(14) Libra Ligas do Brazil og Nova Era Silicon S.A. blev underrettet om de
     væsentligste kendsgerninger og betragtninger, på grundlag af hvilke det var
     hensigten at foreslå en ændring af forordning (EF) nr. 3359/93, og fik lejlighed til
     at fremsætte bemærkninger hertil. Kommissionen underrettede også officielt alle
     de selskaber, der er nævnte i den oprindelige undersøgelse.
     De brasilianske producenter tilkendegav deres mening skriftligt,                 og
     Kommissionen tog hensyn hertil, hvor den anså dette for nødvendigt.
                                           y
 ---pagebreak--- (15)   Forordning (EF) nr. 3359/93 bør derfor ændres, således at der indføres en
       selskabsrelateret antidumpingtold på importen af ferrosilicium fremstillet af Libra
       Ligas do Brazil og Nova Era Silicon S.A. til erstatning for den generelle
       antidumpingtold på 25%.
       Tolden bør være lig med forskellen mellem prisen, netto, frit Fællesskabets
       grænse, ufortoldet og henholdsvis 849 ECU pr. ton for Libra Ligas do Brazil og
       885 ECU for Nova Era Silicon S.A.
(16)   Da denne nye undersøgelse er begrænset til at inddrage to brasilianske
       producenter i foranstaltningerne, som ikke tidligere har eksporteret den
       pågældende vare til Fællesskabet, er det ikke nødvendigt hverken at ændre eller
       bekræfte foranstaltningerne i forordning (EF) nr. 3359/93 i henhold til artikel 15,
       stk. 1, i grundforordningen, og den dato, hvorpå de udløber i henhold til denne
       bestemmelse, forbliver derfor uændret -
UDSTEDT FØLGENDE FORORDNING:
                                         Artikel 1
Følgende led indsættes i artikel 1, stk. 2, i forordning (EF) nr. 3359/93 efter indrykket
vedrørende ferrosilicium med oprindelse i Brasilien:
"-     for ferrosilicium fremstillet af Libra Ligas do Brazil og Nova Era Silicon S.A.
       fastsættes tolden til forskellen mellem prisen, netto, frit Fællesskabets grænse,
       ufortoldet, i tilfælde hvor denne er lavest, og:
       849 ECU pr. ton for Libra Ligas do Brazil (Taric-tillægskode 8827)
       885 ECU pr. ton for Nova Era Silicon S.A. (Taric-tillægskode 8828)"
                                              V
 ---pagebreak---                                   Artikel 2
Denne forordning træder i kraft dagen efter offentliggørelsen i De Europæiske
Fællesskabers Tidende.
Denne forordning er bindende i alle enkeltheder og gælder umiddelbart i hver
medlemsstat.
Udfærdiget i Bruxelles, den
                                      På Rådets vegne
                                          Formand
                                      q>
 ---pagebreak---                                                                    ISSN 0254-1459
                                             KOM(95) 128 endelig udg.
                                   DOKUMENTER
DA                                                                        02 11
                                  Katalognummer : CB-CO-95-136-DA-C
                                                              ISBN 92-77-87609-3
Kontoret for De Europåske Fællesskabers Officielle Publikationer
L-2985 Luxembourg
                                      JJD